05. februar 2019

I medfør af § 37 stk. 1 i Forretningsordenen for Inatsisartut fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

**1. Hvilken politik har Naalakkersuisut vedrørende bekæmpelse af mikroplast i naturen?**

 **2. Hvilken politik har Naalakkersuisut vedrørende bekæmpelse af mikroplast fra almindelige husholdninger?**

 **3. Hvilken politik har Naalakkersuisut med hensyn til at der skal etableres rensningsanlæg eller spildevandsanlæg i byer og bygder?**

**4. Hvilke konkrete planer har Naalakkersuisut med hensyn til spildevandsrensningsanlæg, der skal hindre at mikroplast fra almindelige husholdninger ender i naturen? Såfremt Naalakkersuisut har konkrete planer bedes der redegjort for, hvilke tiltag der er tale om og hvornår disse i så fald vil blive iværksat?**

 **5. Kan Naalakkersuisut oplyse andet af interesse for sagen.**(Medlem af Inatsisartut Steen Lynge, Demokraterne)

**Begrundelse**Grønland har et ansvar for at agere.

I en ny undersøgelse har en gruppe forskere fra universiteter i Danmark, Sverige og Norge i og ved byerne Sisimiut og Ny Ålesund på den norske øgruppe Svalbard registreret høje koncentrationer af mikroplast i spildevand.

I Sisimiut undersøgte forskerne spildevandet i brønde i to store udløb, inden spildevandet løber ud i havet, og i Ulkebugten. Forskerne fandt blandt andet høje koncentrationer af mikroplast i spildevandet, som blandt andet er fra husstandenes vaskemaskiner.

I Grønland udledes spildevand direkte ud i naturen, fordi der ikke findes rensningsanlæg nogen steder til at rense vandet inden de udledes i naturen. Der er ikke krav om sådan et anlæg, såvel i de eksisterende som i nye områder, hvor der bygges.

Udledning af mikroplast sker i et stort omfang fra almindelig husholdning og det er til stor skade for dyrene. Dette problem forplanter sig igen til befolkningens sundhed i den sidste ende. Det skal vi have ændret på.

Grønland bryster sig altid af, at vi lever i pagt med naturen. Men vores ageres viser desværre ofte at det gør vi ikke. Kommunerne tager som udgangspunkt ikke rensningsanlæg med i deres byplaner, fordi de mener, ”at strømforholdende i vandet, hvor tiltænkte udledning er meget stærke og vil dermed minimere koncentrationerne af udledningerne.” Grønland har et ansvar og skal løfte det og passe på naturen. Derfor skal der være krav om rensningsanlæg, der hvor der udledes spildevand.

Jeg ønsker svar på mine spørgsmål i løbet af ti arbejdsdage.